बिजली चोरी की घटनाओं पर संभागीय मुख्य अभियंता ने जताई नाराजगी
भरतपुरके संभागीय मुख्य अभियंता क्षेमराज मीणा ने डिस्काम के वैर कार्यालय पर समीक्षा बैठक ली जिसमें उपस्थित बिजली अधिकारियों कर्मचारियों को आवश्यक दिशा निर्देश दिए।
सहायक अभियंता विवेक शर्मा ने बताया कि संभागीय मुख्य अभियंता क्षेमराज मीना ने बैठक में उपखंड के सहायक अभियंता, कनिष्ठ अभियंता राजस्व अधिकारी की समीक्षा बैठक ली। जिसमें राजस्व वसूली, विद्युत छीजत, खराब मीटर, लाॅस रिडक्शन कार्यक्रम, बिजली चोरों के खिलाफ वीसीआर भरने, बकायादारों पर कार्रवाई ,लखनपुर जीएसएस निर्माण में तेजी लाने, आदि मुद्दों पर चर्चा की। कस्बा वैर भुसावर में अधिक बिजली चोरी पर नाराजगी जताई। उनापुर बिजलीघर के फीडर मैनेजमेंट कमेटी की बैठक में भी भाग लिया। जहां उन्होंने बताया कि बकाया बिजली बिलों पर ब्याज छूट के साथ उपभोक्ता की राशि भरी जा सकती है। वहीं ग्रामीणों से भी बिजली चोरी नहीं करने तथा बिजली चोरी रोकने में बिजली अधिकारियों का सहयोग करने में अपील की। बैठक में सहायक अभियंता बीएस चौधरी, वैर सिटी कनिष्ठ अभियंता पंकजसिंह, ग्रामीण कनिष्ठ अभियंता मुकेश कुमार, भुसावर कनिष्ठ अभियंता जगदीश मीणा, बल्लभगढ़ कनिष्ठ अभियंता कृष्णवीर सिंह, राजस्व अधिकारी कैलाश मीणा सहित कई अधिकारी मौजूद रहे।
नगर. शिविर में उपस्थित बिजली निगम के अधिकारी ग्रामीण।
वैर. संभागीय मुख्य अभियंता क्षेमराज मीणा समीक्षा बैठक लेते हुये
hin_Deva hin_Deva hin_Deva hin_Deva awa_Deva